Seun (15) se lyk in kloof gevind | Maroela Media
Maj. Thulani Zwane, woordvoerder van die polisie, het gesê 'n persoon wat skrootmetaal bymekaarmaak, het op die liggaam afgekom. Volgens Zwane is die kloof in KwaDabeka en word dit deur inwoners as 'n vullisterrein gebruik.
Zwane het gesê reddingswerkers moes sowat 60 m teen 'n steil afgrond af abseil om by die liggaam uit te kom. Die seun is twee weke gelede as vermis aangemeld en volgens Zwane word daar vermoed dat hy deur sy ma se vriend ontvoer is. Die ma en vriend het glo vervreemd geraak en hy het glo die seun ontvoer in 'n poging om sake uit te klaar.
Volgens Zwane soek die polisie intussen na die man. 'n Nadoodse ondersoek sal gedoen word om die presiese oorsaak van die seun se dood te bepaal.
'n Kloof word mou gebruik as 'n vullisterrein!!! Seun sou dalk net seer gekry het, maar watse gemors was daar onder? Jammer vra net.
Goeie genugtig!! Kan niemand iets doen omtrent die natuur wat daar so verrinnewoes word nie?!. Dit gaan meer sulke gevalle vorendag bring!!
In Suid Afrika word "mors" as "werkskepping" beskou. Pikitup het sopas vir 3 weke hier by ons "gestaak". Hier kos dit ons alreeds R209,20 per maand om een keer week 'n asblik leeg te maak.
Voor die einde van die eeu sal SA lyk soos een groot dor ashoop met miljoene wat daarop vergaan, maar die ANC sal steeds regeer, blink en vet.